section_heading: Grove Street Families
paragraph_text: Boja Grove Street Familiesa je zelena; svaki član koji se pojavi na ulici na sebi ima nešto zelene boje, isto kao i članovi koji se pojavljuju samo u misijama. Iako svi setovi GSF-a nose zeleno, mogu se ponašati neprijateljski prema igraču sve do završetka misije Reuniting the Families, jer su do tada u međusobnoj zavadi. Članovi Grove Streeta koriste razvijen sustav slengova i ručnih znakova, te se na ulici često upuštaju u komunikaciju s CJ-om, pozdravljajući ga ili mu dobacujući nasumične komentare, ovisno o izgledu igrača. Glavna vozila na ulici su im Savannah, Greenwood i Voodoo, a najdraže radio stanice Radio Los Santos i Playback FM (Sweetova i Big Smokeova najdraža radio stanica je Bounce FM, a po ulasku u Sweetov auto ponekad se može čuti i CSR 103.9). Grove Street Families su utemeljeni na losanđeleskoj afroameričkoj bandi Crips, iako ima razlika; npr. boja Cripsa je plava, a GSF-a zelena.